cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1001
title: การปรับปรุงตกแต่งภายในอาคารสำนักงานธนาคาร ในระหว่างมีการเปิดใช้งาน :กรณีศึกษา อาคารสำนักงาน ธนาคารไทยพาณิชย์ จำกัด (มหาชน)

description: ธนาคารไทยพาณิชย์ จำกัด (มหาชน) ได้มีนโยบายในการปรับปรุงอาคารสำนักงาน เพื่อปรับปรุงภาพลักษณ์ขององค์กรให้ทันสมัย, เหมาะสมกับรูปแบบการดำเนินธุรกิจ, รองรับการขยายตัวขององค์กรในปัจจุบันและทำให้อาคารสามารถตอบสนองต่อความต้องการในการใช้พื้นที่ภายในอาคาร เช่น การปรับเปลี่ยนพื้นที่ทำงาน เพื่อการเชื่อมต่อของพื้นที่การทำงานให้มีประสิทธิภาพมากขึ้น แต่ทั้งนี้การดำเนินการปรับปรุงดังกล่าว จะต้องไม่ส่งผลกระทบต่อการดำเนินธุรกิจของธนาคารและการทำงานของผู้ใช้อาคาร การปรับปรุงอาคารสำนักงานในระหว่างมีการเปิดใช้งานอาคารนี้ ต้องใช้หลักการและทฤษฎีในการทำงาน 3 ส่วนหลักๆ ประกอบกัน คือ ทฤษฎีว่าด้วยเรื่อง การบริหารทรัพยากรกายภาพ (Facility Management), การบริหารโครงการ (Project Management) และ การบริหารงานก่อสร้าง (Construction Management)จากการศึกษาพบว่า การดำเนินโครงการฯ ได้ถูกปรับเปลี่ยนไปตามนโยบายของทางธนาคาร โดยสามารถแบ่งได้เป็น 3 ช่วง คือ ช่วงการดำเนินโครงการที่ 1 หรือช่วงเริ่มต้นโครงการที่ได้ดำเนินโครงการตามนโยบายที่ได้ตั้งไว้ก่อนเริ่มโครงการทั้งในเรื่องของขอบเขตงานและโครงสร้างทีมงาน เมื่อดำเนินการได้ระยะหนี่งจึงเริ่มทราบถึงปัญหาที่เกิดขึ้นในระหว่างการปรับปรุงอาคารสำนักงานฯ เช่น ปัญหาเรื่องผู้ใช้อาคารได้รับผลกระทบจากการปรับปรุงอาคารสำนักงานฯ, ปัญหาที่เกิดจากผู้รับเหมา ซึ่งปัญหาเหล่านี้ส่งผลกระทบในเรื่องระยะเวลาการดำเนินโครงการฯ ที่เกิดความล่าช้า ช่วงการดำเนินโครงการที่ 2 คือ ช่วงที่ได้รับผลกระทบต่อเนื่องมาจากปัญหาที่เกิดขึ้นระหว่างการทำการปรับปรุงอาคารสำนักงานฯ ในช่วงการดำเนินโครงการที่ 1 และพบปัญหาเพิ่มเติมในเรื่องของลักษณะทางกายภาพของอาคารไม่เหมาะสมกับแบบปรับปรุงอาคารสำนักงานฯ ที่ได้ทำการออกแบบไว้ ช่วงการดำเนินโครงการที่ 3 คือ ช่วงที่มีการเปลี่ยนนโยบายในการปรับปรุงอาคารสำนักงานฯใหม่ เพื่อให้สอดคล้องกับสถานการณ์การดำเนินโครงการ โดยมีการลดระยะเวลาการดำเนินโครงการฯ, การลดงบประมาณ รวมถึงการลดขอบเขตการทำงานลง เพื่อลดปัญหาต่างๆ ที่เกิดขึ้น การวางนโยบายที่เหมาะสมกับการทำงานและสถานการณ์ในการแต่ละช่วงเวลา เป็นส่วนหนึ่งที่ทำให้การทำงานประสบความสำเร็จ ส่วนการมีทีมงานที่มีประสบการณ์ในการทำงาน ทำให้สามารถคาดการณ์ปัญหาหรือผลกระทบที่จะเกิดล่วงหน้าได้ ซึ่งจะทำให้สามารถวางแผนเพื่อรองรับกับปัญหาเหล่านั้นและทำให้เกิดความราบรื่นในการทำงาน เนื่องจากโครงการปรับปรุงอาคารสำนักงาน ในระหว่างมีการเปิดใช้งานอาคารเป็นโครงการที่มีความซับซ้อนในการทำงานมากกว่าโครงการก่อสร้างอาคารทั่วไป เพราะการดำเนินธุรกิจขององค์กรที่ไม่สามารถให้หยุดชงักได้และมีการใช้งานอาคารของผู้ใช้อาคารเข้ามาเกี่ยวข้องด้วย สำหรับโครงการปรับปรุงอาคารสำนักงานธนาคารไทยพาณิชย์ จำกัด (มหาชน) นี้ เป็นการทำงานโดยการเรียนรู้จากประสบการณ์จากปัญหาที่เกิดขึ้นกับโครงการ แล้วนำประสบการณ์ที่ได้มาปรับปรุงการทำงาน ให้สอดคล้องกับแต่ละสถานการณ์ของโครงการ
DOI: 10.14457/cu.the.2011.1002
title: การพัฒนาโมเดลเชิงสาเหตุของความรับผิดชอบต่อสังคมของนักเรียนมัธยมศึกษาตอนปลาย

description: การวิจัยในครั้งนี้มีวัตถุประสงค์คือ 1) เพื่อวิเคราะห์องค์ประกอบและตัวบ่งชี้ความรับผิดชอบต่อสังคมของ นักเรียนมัธยมศึกษาตอนปลาย 2) เพื่อเปรียบเทียบระดับความรับผิดชอบต่อสังคมของนักเรียนมัธยมศึกษาตอนปลายระหว่างนักเรียนในเมืองกับนักเรียนนอกเมือง 3) เพื่อพัฒนาโมเดลเชิงสาเหตุของความรับผิดชอบต่อสังคมของนักเรียนมัธยมศึกษาตอนปลาย และ 4) เพื่อตรวจสอบความสอดคล้องของโมเดลเชิงสาเหตุของความรับผิดชอบต่อสังคมของนักเรียนมัธยมศึกษาตอนปลาย กลุ่มตัวอย่างในการวิจัย คือ นักเรียนมัธยมศึกษาตอนปลายจำนวน 843 คน เครื่องมือที่ใช้ในการวิจัย ประกอบด้วย แบบสอบถามปัจจัยที่ส่งผลต่อความรับผิดชอบต่อสังคมของนักเรียน มีค่าความเที่ยงระหว่าง .827 ถึง .937 และแบบวัดความรับผิดชอบต่อสังคมของนักเรียน มีค่าความเที่ยงระหว่าง.731 ถึง .941 สถิติที่ใช้ในการวิเคราะห์ข้อมูล ได้แก่ ร้อยละ ค่าเฉลี่ยเลขคณิต ส่วนเบี่ยงเบนมาตรฐาน ค่าสูงสุด ค่าต่ำสุด ความเบ้ ความโด่ง ค่าสัมประสิทธิ์การกระจาย สถิติทดสอบที การวิเคราะห์องค์ประกอบเชิงยืนยัน และการวิเคราะห์อิทธิพล โดยใช้โปรแกรม SPSS for Windows และโปรแกรม LISREL for Windows ผลการวิจัยสรุปได้ดังนี้ 1.ความรับผิดชอบต่อสังคมของนักเรียนมัธยมศึกษาตอนปลายมี 4 องค์ประกอบ คือ ความรับผิดชอบ ต่อครอบครัว ความรับผิดชอบต่อเพื่อน ความรับผิดชอบต่อโรงเรียน และความรับผิดชอบต่อชุมชน มีตัวบ่งชี้ 12 ตัว คือ 1) การเคารพเชื่อฟังคำสั่งสอนของผู้ปกครอง 2) การช่วยเหลืองานที่ได้รับมอบหมาย 3) การเคารพสิทธิของเพื่อน 4) การให้ความช่วยเหลือเพื่อนในทางที่ถูก 5) การช่วยเหลืองานของโรงเรียน 6) การรักษาชื่อเสียงของโรงเรียน 7) การรักษาทรัพย์สมบัติของโรงเรียน 8) การให้ความร่วมมือแก้ปัญหาสังคม 9) การช่วยเหลือผู้อื่นในสังคม 10) การรักษาสมบัติของส่วนร่วม 11) การปฏิบัติตามกฎหมาย และ 12) การรักษาสิ่งแวดล้อม 2.ความรับผิดชอบต่อสังคมของนักเรียนมัธยมศึกษาตอนปลายระหว่างนักเรียนในเมืองกับนักเรียน นอกเมืองไม่แตกต่างกันอย่างมีนัยสำคัญทางสถิติที่ระดับ .05 3.โมเดลเชิงสาเหตุของความรับผิดชอบต่อสังคมของนักเรียนมัธยมศึกษาตอนปลายที่พัฒนาขึ้น ประกอบด้วย ปัจจัยที่มีอิทธิพลทางตรงต่อความรับผิดชอบต่อสังคม ได้แก่ ปัจจัยด้านนักเรียน ปัจจัยด้านสังคมและสื่อมวลชน ปัจจัยด้านโรงเรียน และปัจจัยด้านครอบครัว ปัจจัยที่มีอิทธิพลทางอ้อมต่อความรับผิดชอบต่อสังคม ได้แก่ ปัจจัยด้านสังคมและสื่อมวลชน ปัจจัยด้านโรงเรียน และปัจจัยด้านครอบครัว โดยส่งผ่านปัจจัยด้านนักเรียน ปัจจัยที่มีอิทธิพลรวมสูงสุดต่อความรับผิดชอบต่อสังคม ได้แก่ ปัจจัยด้านนักเรียน มีขนาดอิทธิพลเท่ากับ .80 รองลงมา คือ ปัจจัยด้านโรงเรียน มีขนาดอิทธิพลเท่ากับ .39 4.โมเดลเชิงสาเหตุของความรับผิดชอบต่อสังคมของนักเรียนมัธยมศึกษาตอนปลายที่พัฒนาขึ้น มีความ สอดคล้องกับข้อมูลเชิงประจักษ์ (X²= 42.54 df = 51 p = .794 GFI = 99 AGFI = 98 RMSEA = .000 RMR = .004) โดยตัวแปรในโมเดล อธิบายความแปรปรวนของตัวแปรความรับผิดชอบต่อสังคมของนักเรียนมัธยมศึกษาตอนปลายได้ร้อยละ 82
DOI: 10.14457/cu.the.2011.1003
title: ผลของการรับรู้ความสามารถแห่งตนและการสนับสนุนทางสังคมต่อพฤติกรรมการออกกำลังกายในหญิงวัยทำงาน

description: การวิจัยครั้งนี้มีวัตถุประสงค์เพื่อศึกษาผลของการรับรู้ความสามารถแห่งตนและการสนับสนุนทางสังคมต่อพฤติกรรมการออกกำลังกายในหญิงวัยทำงานกลุ่มตัวอย่างเป็นอาสาสมัครหญิงวัยทำงานที่ทำงานในสำนักงาน มีอายุระหว่าง 25-60 ปี จำนวน 52 คน โดยการเลือกเข้ากลุ่มแบบสุ่มแบ่งออกเป็น 2 กลุ่ม ได้แก่กลุ่มทดลองได้รับการส่งเสริมการรับรู้ความสามารถแห่งตนและการสนับสนุนทางสังคมร่วมกับการออกกำลังกายด้วยยางยืด 26 คน กลุ่มควบคุมไม่ได้รับโปรแกรม 26 คน เครื่องมือที่ใช้ในการวิจัยเป็นแบบสอบถามเกี่ยวกับการรับรู้ความสามารถแห่งตนในการออกกำลังกาย การสนับสนุนทางสังคมในการออกกำลังกาย พฤติกรรมการออกกำลังกาย และโปรแกรมการออกกำลังกายด้วยยางยืด วิเคราะห์ข้อมูลโดยใช้ค่าร้อยละ ค่าเฉลี่ย ส่วนเบี่ยงเบนมาตรฐาน การวิเคราะห์ความเแปรปรวนทางเดียวชนิดวัดซ้ำ การวิเคราะห์ความเแปรปรวนสองทางชนิดวัดซ้ำ และการวิเคราะห์ความแปรปรวนร่วมที่ระดับความมีนัยสำคัญ .05 ผลการวิจัยพบว่า 1. ค่าเฉลี่ยพฤติกรรมการออกกำลังกายของกลุ่มทดลองสูงกว่าก่อนได้รับการส่งเสริมการรับรู้ความสามารถแห่งตนและการสนับสนุนทางสังคม และสูงกว่ากลุ่มควบคุมอย่างมีนัยสำคัญทางสถิติที่ระดับ .05 2. สุขสมรรถนะของกลุ่มทดลองดีกว่าก่อนได้รับการส่งเสริมการรับรู้ความสามารถแห่งตนและการสนับสนุนทางสังคม ในด้านนั่งงอตัวและดันพื้นอย่างมีนัยสำคัญทางสถิติที่ระดับ .05 และมีสุขสมรรถนะในด้านนั่งงอตัว ดันพื้น ความแข็งแรงของกล้ามเนื้อหลังและขาดีกว่ากลุ่มควบคุมอย่างมีนัยสำคัญทางสถิติที่ระดับ .05 สรุปได้ว่าหญิงวัยทำงานที่ได้รับการส่งเสริมการรับรู้ความสามารถแห่งตนและการสนับสนุนทางสังคมทำให้พฤติกรรมการออกกำลังกายดีขึ้นและมีสุขสมรรถนะเพิ่มขึ้น ดังนั้นบุคลากรด้านสุขภาพสามารถนำโปรแกรมไปใช้เพื่อส่งเสริมให้หญิงวัยทำงานมีพฤติกรรมการออกกำลังกายเป็นประจำอย่างยั่งยืน
DOI: 10.14457/cu.the.2011.1004
title: ผลของอักขระสีต่อความจำของผู้ใหญ่วัยต้น

description: งานวิจัยนี้มีวัตถุประสงค์เพื่อศึกษาผลของสีตัวอักษรต่อความสามารถในการจำของผู้ใหญ่วัยต้นอายุระหว่าง 20-30 ปีจำนวน 30 คน โดยใช้ชุดตัวเลขและชุดคำที่มีสีต่างกัน 9 สี เรียงลำดับแบบสุ่มได้แก่ สีแดง, สีน้ำตาล, สีส้ม, สีเหลือง, สีเขียว, สีดำ, สีน้ำเงิน, สีม่วงและสีชมพู แสดงบนพื้นหลังสีขาวบนจอคอมพิวเตอร์ LCD ทำการทดลองภายใต้สภาวะแสงปกติ ให้ผู้สังเกตจำชุดตัวเลขหรือชุดคำเป็นเวลา 5 วินาที เขียนตอบชุดตัวเลขหรือชุดคำที่จำได้ลงในกระดาษคำตอบ โดยมีช่วงเวลาการจำต่างกัน 3 ช่วงคือ 0, 20 และ 300 วินาที ให้คะแนนคำตอบที่ตอบถูกและคำนวณหาค่าร้อยละความถูกต้องเพื่อบอกความสามารถในการจำตัวอักษรสีต่าง ๆ จากผล การทดลองพบว่า สีที่ต่างกันสามารถช่วยจำตัวอักษรได้ใกล้เคียงกันในผู้ใหญ่วัยต้น โดยสีที่มีค่าความอิ่มตัวสีสูงจะมีแนวโน้มช่วยจดจำตัวเลขได้ดี ขณะที่ชุดคำแสดงแนวโน้มของสีที่มีค่าความอิ่มตัวต่ำจะช่วยจำได้ดี และพบแนวโน้มผลของสีในการช่วยจำที่ช่วงความจำระยะสั้น (ช่วงเวลาการจำ 20 วินาที) โดยเฉพาะในชุดคำ นอกจากนี้ยังพบว่า มีปัจจัยอื่นอาทิเช่น ช่วงเวลาการจำ, ความแตกต่างระหว่างชุดตัวเลขและชุดคำ และจำนวนตำแหน่งชุดตัวเลข ที่ส่งผลต่อความสามารถในการจำผู้ใหญ่วัยต้นกล่าวคือ เมื่อช่วงเวลาการจำเพิ่มขึ้น ความสามารถในการจำชุดตัวเลขลดลงตามจำนวนตำแหน่งที่เพิ่มขึ้น ขณะที่ความสามารถในการจำชุดคำคงที่
DOI: 10.14457/cu.the.2011.1005
title: ผลของโปรแกรมส่งเสริมการรับรู้สมรรถนะแห่งตนและความคาดหวังในผลลัพธ์ของการออกกำลังกายแบบซี่กงต่อความสามารถในการทำหน้าที่ของผู้ป่วยที่มีภาวะหัวใจล้มเหลว

description: การวิจัยกึ่งทดลองครั้งนี้ มีวัตถุประสงค์เพื่อศึกษาผลของโปรแกรมสํงเสริมการรับรู้สมรรถนะแหํงตน และความคาดหวังในผลลัพธ์ของการออกกำลังกายแบบชี่กงตํอความสามารถในการทำหน๎าที่ของผู้ป่วยที่มีภาวะหัวใจล้มเหลว กลุ่มตัวอยำงคือ ผู้ป่วยที่ได้รับการวินิจฉัยว่ามีภาวะหัวใจล้มเหลว จำนวน 42 ราย ที่เข้ารับการรักษา โรงพยาบาลศูนย์อุตรดิตถ์ จังหวัดอุตรดิตถ์ ระหว่างเดือนกุมภาพันธ์ ถึง เดือนกรกฎาคม 2554 แล้วจับคู่ (matched pair) กลุ่มตัวอย่างที่มีคุณลักษณะที่เหมือนกัน หรือใกล้เคียงกัน ในเรื่อง เพศ อายุ ระดับความสามารถทำหน้าที่ของร่างกาย แบ่งตามเกณฑ์ The New York Heart Association Functional Classification โดยกลุ่มควบคุมได้รับการพยาบาลตามปกติ ในขณะที่กลุ่มทดลองได้รับการพยาบาลตามปกติร่วมกับโปรแกรมสํงเสริมการรับรู้สมรรถนะแห่งตน และความคาดหวังในผลลัพธ์ของการออกกำลังกายแบบชี่กง เครื่องมือที่ใช้ในการวิจัยคือ โปรแกรมส่งเสริมการรับรู้สมรรถนะแห่งตน และความคาดหวังในผลลัพธ์ของการออกกำลังกายแบบชี่กง ที่ผู้วิจัยสร้างขึ้นจากแนวคิดการรับรู้สมรรถนะแห่งตนของ Bandura (1997) และความคาดหวังในผลลัพธ์การออกกำลังกายของ Bandura (1986) ผู้วิจัยใช้การออกกำลังกายแบบชี่กงจากการทบทวนวรรณกรรม และแนวทางการออกกำลังกายเวชศาสตร์การกีฬาของมหาวิทยาลัย แห่งสหรัฐอเมริกา ปี ค.ศ 2006 และผ่านการตรวจสอบความตรงตามเนื้อหาโดยผู้ทรงคุณวุฒิจำนวน 6 ท่าน เครื่องมือที่ใช้ในการเก็บรวบรวมข้อมูลได้แก่ แบบประเมินความสามารถในการทำหน้าที่ของร่างกาย (Six Minute Walk Test) สถิติที่ใช้ในการวิเคราะห์ข้อมูลได๎แกํ ค่าเฉลี่ย ส่วนเบี่ยงเบนมาตรฐาน สถิติทดสอบที ผลการวิจัยสรุปได้ดังนี้ 1. ความสามารถทำหน้าที่ของร่างกายของกลุ่มทดลอง เพิ่มขึ้นกว่าก่อนการทดลองอย่างมีนัยสำคัญทางสถิติที่ระดับ .05 (t=-7.0, p=0.000) 2. ความสามารถทำหน้าที่ของร่างกายของกลุ่มทดลอง เพิ่มขึ้นมากกว่ากลุ่มควบคุมอย่างมีนัยสำคัญทางสถิติที่ระดับ .05 (t= -3.07, p=0.001)
DOI: 10.14457/cu.the.2011.1006
title: ปัจจัยทำนายความพึงพอใจในงาน ของพยาบาลวิชาชีพ โรงพยาบาลทั่วไป สังกัดกระทรวงสาธารณสุข

description: การวิจัยครั้งนี้มีวัตถุประสงค์เพื่อศึกษาความพึงพอใจในงานของพยาบาลวิชาชีพโรงพยาบาลทั่วไป สังกัดกระทรวงสาธารณสุข ศึกษาความสัมพันธ์ระหว่างการเสริมสร้างอำนาจในงาน บรรยากาศจริยธรรมในการทำงาน ความสามารถในการเผชิญและฟันฝ่านอุปสรรคกับความพึงพอใจในงานของพยาบาลวิชาชีพ โรงพยาบาลทั่วไป สังกัดกระทรวงสาธารณสุข และศึกษาตัวแปรพยากรณ์ที่ทำนายความพึงพอใจในงานของพยาบาลวิชาชีพโรงพยาบาลทั่วไป สังกัดกระทรวงสาธารณสุข จำนวน 19 เขตทั่วประเทศ กลุ่มตัวอย่าง 378 คน ได้จากการสุ่มตัวอย่างหลายขั้นตอน เครื่องมือที่ใช้เก็บรวบรวมข้อมูลเป็นแบบสอบถาม คือ แบบสอบถามความพึงพอใจในงานของพยาบาลวิชาชีพ แบบสอบถามการสร้างพลังอำนาจในงาน แบบสอบถามบรรยากาศจริยธรรมในการทำงาน และแบบสอบถามประเมินความสามารถในการเผชิญและฝ่าฟันอุปสรรค ซึ่งผู้วิจัยได้พัฒนาแนวคิดและงานวิจัยที่เกี่ยวข้อง ผ่านการตรวจสอบความตรงทางเนื้อหาจากผู้ทรงคุณวุฒิและทดสอบความเที่ยงด้วยวิธีสัมประสิทธิ์แอลฟาของครอนบาค ได้ค่าความเที่ยง .90 .92 .94 .80 วิเคราะห์ข้อมูลโดยใช้การวิเคราะห์ค่าเฉลี่ยส่วนเบี่ยงเบนมาตรฐาน และการวิเคราะห์ถดถอยพหุคูณแบบขั้นตอน ผลการวิจัยพบว่า 1. ความพึงพอใจในงานของพยาบาลวิชาชีพอยู่ในระดับปานกลาง (X bar = 3.36) 2. การเสริมสร้างพลังอำนาจในงาน บรรยากาศจริยธรรมในการทำงานและความสามารถในการเผชิญและฝ่าฟันอุปสรรค มีความสัมพันธ์ทางบวกกับความพึงพอใจในงานของพยาบาลวิชาชีพ อย่างมีนัยสำคัญทางสถิติที่ระดับ .05 (r = .624, .705, .104 ตามลำดับ) 3. ตัวแปรที่สามารถทำนายความพึงพอใจในงานของพยาบาลวิชาชีพได้อย่างมีนัยสำคัญทางสถิติที่ระดับ .05 คือ บรรยากาศจริยธรรมในการทำงานและการเสริมสร้างพลังอำนาจในงาน โดยร่วมกันพยากรณ์ได้ร้อยละ 56.3 (R² = .563) ได้สมการในรูปคะแนนมาตรฐาน ดังนี้ ความพึงพอใจ = .517(บรรยากาศจริยธรรมในการทำงาน) + .274 (การเสริมสร้างพลังอำนาจในงาน)
DOI: 10.14457/cu.the.2011.1007
title: การบริหารทรัพยากรมนุษย์ขององค์การพยาบาล โรงพยาบาลสังกัดกรมการแพทย์ทหารเรือในช่วงพุทธศักราช 2555-2559

description: การวิจัยพรรณนาครั้งนี้มีวัตถุประสงค์เพื่อศึกษาการบริหารทรัพยากรมนุษย์ขององค์การพยาบาล โรงพยาบาลสังกัดกรมแพทย์ทหารเรือ ในช่วงพุทธศักราช 2555 – 2559 โดยใช้เทคนิคการวิจัย EDFR (Ethnographic Delphi Futures Research) ผู้ให้ข้อมูลเป็นผู้เชี่ยวชาญ จำนวน 21 คน ประกอบด้วย ผู้เชี่ยวชาญด้านนโยบายและการวางแผนกำลังพลกรมแพทย์ทหารเรือ ผู้เชี่ยวชาญด้านการบริหารการพยาบาลในโรงพยาบาลสังกัดกรมแพทย์ทหารเรือ ผู้เชี่ยวชาญด้านการวางแผนทรัพยากรมนุษย์ในโรงพยาบาลสังกัดกรมแพทย์ทหารเรือ ผู้เชี่ยวชาญในองค์กรวิชาชีพ และผู้เชี่ยวชาญในระดับอาจารย์พยาบาลผลการศึกษาพบว่า การบริหารทรัพยากรมนุษย์ขององค์การพยาบาล โรงพยาบาลสังกัดกรมแพทย์ทหารเรือ ในช่วงพุทธศักราช 2555 – 2559 ผู้เชี่ยวชาญให้ระดับความน่าจะเป็นของการบริหารทรัพยากรมนุษย์ขององค์การพยาบาล โรงพยาบาลสังกัดกรมแพทย์ทหารเรือ ประกอบด้วย 6 ด้าน ได้แก่ 1) ด้านการวางแผนการบริหารทรัพยากรมนุษย์ ได้แก่ วางแผนการบริหารจัดการบุคลากรพยาบาลที่มีศักยภาพสูง (Talent Management) เพื่อจูงใจให้บุคลากรพยาบาลที่มีความสามารถสูงได้ใช้ความสามารถ และคงอยู่ในองค์การ 2) ด้านการสรรหา / คัดเลือก บุคลากรพยาบาล ได้แก่ ปรับปรุงวิธีการการเข้าสู่ตำแหน่งผู้บริหารทางการพยาบาลระดับสูงขององค์การพยาบาล 3) ด้านการพัฒนาบุคลากรพยาบาล ได้แก่ พัฒนาให้มีแหล่งการเรียนรู้นอกจากห้องสมุด และส่งเสริมการจัดการความรู้บุคลากร พยาบาลมากขึ้น 4) ด้านการประเมินผลการปฏิบัติงานบุคลากรพยาบาล ได้แก่ การประเมินผลใช้เทคโนโลยีสารสนเทศเป็นเครื่องมือที่สำคัญในการเก็บข้อมูล วิเคราะห์ข้อมูล 5) ด้านการธำรงรักษาบุคลากรพยาบาล ได้แก่ พัฒนารูปแบบที่ชัดเจน และประกาศให้ทราบอย่างทั่วถึงในการส่งเสริมและธำรงรักษาบุคลากรพยาบาลที่มีความสามารถสูง และ6) ด้านความก้าวหน้าทางวิชาชีพของบุคลากรพยาบาล ได้แก่ กำหนดบันไดความก้าวหน้าทางวิชาชีพ (Career ladder) ของบุคลากรพยาบาลตามโครงสร้างของตำแหน่งให้ครอบคลุม
DOI: 10.17171/1-1-8574
title: Dialface ID 685
title: Chios, Inv. Nr. BE 1247

description: Information on the Dialface ID 685 / Object ID 646
description: Ancient Sundials
DOI: 10.17171/1-1-8575
title: Dialface ID 686
title: Chios, Inv. Nr. No number.

description: Information on the Dialface ID 686 / Object ID 647
description: Ancient Sundials
DOI: 10.17171/1-1-8576
title: Dialface ID 687
title: Šarić Struga

description: Information on the Dialface ID 687 / Object ID 637
description: Ancient Sundials
DOI: 10.17171/1-1-8577
title: Dialface ID 691
title: Apt (Vaucluse)

description: Information on the Dialface ID 691 / Object ID 641
description: Ancient Sundials
DOI: 10.17171/1-1-8578
title: Dialface ID 705
title: Chios, Inv. Nr. No number.

description: Information on the Dialface ID 705 / Object ID 647
description: Ancient Sundials
DOI: 10.17171/1-1-8579
title: Dialface ID 706
title: Chios, Inv. Nr. No number.

description: Information on the Dialface ID 706 / Object ID 647
description: Ancient Sundials
DOI: 10.17171/1-1-8580
title: Dialface ID 739
title: Kamen Bryag

description: Information on the Dialface ID 739 / Object ID 664
description: Ancient Sundials
DOI: 10.17171/1-1-8581
title: Dialface ID 740
title: Gaujac

description: Information on the Dialface ID 740 / Object ID 665
description: Ancient Sundials
DOI: 10.17632/9ws98g4npw.1
title: ANTS--ant detection and tracking

description: This dataset contains sequence images of ant colony in indoor and outdoor environments. Used to train multi-target tracking models and test its performance.
DOI: 10.17632/wbhs5hkx49.1
title: Data from: Combined exposure to elevated temperature and deposited sediment reveals contrasted early life responses among Southernmost arctic charr populations
DOI: 10.5281/zenodo.3463567
title: New Testament Toponyms

description: This dataset is derrived from Louw, Johannes P., and Eugene Albert Nida. Greek-English Lexicon of the New Testament: Based on Semantic Domains. New York: United Bible Societies, 1996.It contains all 259 geographical names occuring in the New Testament as well as their occurences in the New Testament Greek Testament (Holmes, Michael W. The Greek New Testament: SBL Edition. Lexham Press; Society of Biblical Literature, 2011–2013.).
description: In a subsequent version it is planned to publish the geographical coordinates of the topopnyms and eventually to publish appropriate geometries (points, lines and / or polygons).
DOI: 10.14457/cu.the.2011.1008
title: ผลของโปรแกรมการพยาบาลที่เน้นการปรับตัวและการระลึกถึงความหลังต่ออาการซึมเศร้าของผู้ป่วยโรคซึมเศร้าวัยสูงอายุ

description: การวิจัยกึ่งทดลองแบบสองกลุ่มวัดก่อนและหลังการทดลองมีวัตถุประสงค์ คือ เพื่อเปรียบเทียบอาการซึมเศร้าของผู้ป่วยโรคซึมเศร้าวัยสูงอายุ ก่อนหลังและระหว่างกลุ่มที่ได้รับโปรแกรมการพยาบาลที่เน้นการปรับตัวและการระลึกถึงความหลัง และกลุ่มที่ได้รับการพยาบาลตามปกติ กลุ่มตัวอย่างคือ ผู้ป่วยโรคซึมเศร้าที่มีอายุ 60 ปีบริบูรณ์ขึ้นไป แผนกผู้ป่วยนอก จานวน 30 คน และได้รับการจับคู่แล้วสุ่มเข้ากลุ่มทดลอง และ กลุ่มควบคุมกลุ่มละ 15 คน กลุ่มทดลองได้รับการดูแลตามโปรแกรมการพยาบาลที่เน้นการปรับตัวและการระลึกถึงความหลังที่ผู้วิจัยสร้างขึ้น โดยประยุกต์แนวคิดการปรับตัว และแนวคิดการระลึกถึงความหลังเข้าด้วยกัน และได้รับการตรวจความตรงตามเนื้อหาจากผู้ทรงคุณวุฒิจานวน 5 ท่าน ประกอบด้วยการดาเนินกิจกรรมเป็นรายบุคคลจานวน 5 ครั้งๆละ 60 นาที ติดต่อกัน 3 สัปดาห์ กลุ่มควบคุมได้รับการพยาบาลตามปกติ เครื่องมือที่ใช้ในการรวบรวมข้อมูลได้แก่ 1) แบบวัดความเศร้าในผู้สูงอายุไทย 2) แบบทดสอบสภาพสมองเบื้องต้นฉบับภาษาไทย และ 3) แบบสัมภาษณ์การปรับตัวของผู้ป่วยโรคซึมเศร้าวัยสูงอายุ มีค่าความเที่ยงสัมประสิทธิ์อัลฟาของครอนบาคเท่ากับ .72, .82 และ .86 ตามลาดับ วิเคราะห์ข้อมูลโดย สถิติเชิงพรรณนาและสถิติทดสอบที ผลการวิจัยสรุปได้ดังนี้ 1. อาการซึมเศร้าของผู้ป่วยโรคซึมเศร้าวัยสูงอายุ หลังได้รับโปรแกรมการระลึกถึงความหลังต่ำกว่าก่อนได้รับโปรแกรมการระลึกถึงความหลังอย่างมีนัยสาคัญทางสถิติที่ระดับ .05 (t = 5.91) 2. อาการซึมเศร้าของผู้ป่วยโรคซึมเศร้าวัยสูงอายุกลุ่มที่ได้รับโปรแกรมการระลึกถึงความหลังต่ำกว่ากลุ่มที่ได้รับการพยาบาลตามปกติอย่างมีนัยสาคัญทางสถิติที่ระดับ .05 (t = -3.12)
DOI: 10.14457/cu.the.2011.1009
title: ตัวสร้างรหัสสำหรับโปรแกรมแบบขนานเพื่อไมโครคอนโทรลเลอร์แบบหลายแกน

description: ปัจจุบันไมโครคอนโทรลเลอร์ได้รับการพัฒนาให้มีขีดความสามารถสูงมากขึ้น ไมโครคอนโทรลเลอร์แบบหลายแก่นเป็นไมโครคอนโทรลเลอร์ที่มีสถาปัตยกรรมแบบใหม่โดยแต่ละหน่วยประมวลผลสามารถทำงานได้อย่างพร้อม ๆ กัน ในการเขียนโปรแกรมแบบขนานบนระบบสถาปัตยกรรมแบบใหม่ด้วยภาษาที่เฉพาะกับสถาปัตยกรรมนั้นจึงเป็นสิ่งที่ยากและต้องการทรัพยากรต่าง ๆ เป็นอันมากโดยเฉพาะสำหรับผู้เริ่มต้นรวมถึงการเขียนโปรแกรมที่อาจมีความซับซ้อนสูงและมีข้อจำกัดทางด้านเวลาในการพัฒนาโปรแกรม ดังนั้นการมีตัวแปลโปรแกรมที่สามารถแปลภาษาที่ได้รับความนิยมสูง เช่น ภาษาซี ไปเป็นภาษาที่ใช้อยู่บนสถาปัตยกรรมแบบใหม่ที่สามารถแปลโปรแกรมให้สามารถสั่งการหน่วยประมวลผลต่าง ๆ ให้ทำงานในแบบขนานได้อย่างอัตโนมัติโดยใช้คำสั่งตัวแปลภาษาหรือคอมไพเลอร์ไดเรคทีฟ จะช่วยเพิ่มศักยภาพในการพัฒนาโปรแกรมดึงดูดผู้ที่สนใจในการศึกษา พัฒนารวมถึงการวิจัยบนสถาปัตยกรรมแบบใหม่นี้ อีกทั้งยังแสดงให้เห็นถึงความก้าวหน้าในการวิจัยที่เป็นการต่อยอดงานวิจัยบนสถาปัตยกรรมแบบใหม่ที่สามารถทำงานในแบบขนานกันได้
DOI: 10.14457/cu.the.2011.1010
title: ปัญหาทางกฎหมายเกี่ยวกับการระดมทุนในตลาดทุนอิสลาม : ศึกษากรณีตราสารศุกูก (Sukuk)

description: การระดมทุนในตราสารศุกูกของประเทศไทยใช้กลไกทรัสต์ในการขับเคลื่อนธุรกรรม แต่เนื่องจากกลไกทรัสต์เป็นเครื่องมือในการดำเนินธุรกรรมต่างๆ ที่หลากหลายในตลาดทุน การนำเรื่องสัดส่วนการเข้ารับประโยชน์ของผู้รับประโยชน์ที่เป็นผู้ระดมทุนและทรัสตีของพระราชบัญญัติทรัสต์เพื่อธุรกรรมในตลาดทุน พ.ศ. 2550 มาปรับใช้กับตราสารศุกูกอ้างอิงธุรกรรมการร่วมลงทุนก่อให้เกิดอุปสรรคในการระดมทุนของผู้ระดมทุน ควรมีการกำหนดสัดส่วนการรับประโยชน์ในอัตราร้อยละศูนย์ เพื่อเป็นการส่งเสริมและพัฒนาการลงทุนในตราสารศุกูกในอนาคต อีกทั้งกรณีเรื่องความสัมพันธ์ระหว่างผู้ลงทุนในตราสารศุกูกอ้างอิงธุรกรรมการร่วมลงทุนมีลักษณะเป็นห้างหุ้นส่วนสามัญตามกฎหมายไทยหรือไม่ พบว่าแม้การระดมทุน ในตราสารศุกูกจะต้องปฏิบัติให้สอดคล้องกับหลักการทางศาสนา แต่กฎหมายที่จะนำมาใช้บังคับในเรื่องความสัมพันธ์ทางกฎหมายที่เกิดขึ้นระหว่างผู้ที่เกี่ยวข้องในตราสารศุกูกนั้นย่อมต้องบังคับใช้ภายใต้หลักกฎหมายของไทย สำหรับกรณีปัญหาในเรื่องความไม่ชัดเจนในการตีความประเภทธุรกรรมอ้างอิงที่ใช้ในการออกตราสารศุกูกในลักษณะที่เป็นการทำคำสั่งซื้อเข้าลักษณะการเป็นเอกเทศสัญญาการซื้อขายหรือการจ้างทำของตามเอกเทศสัญญาไทย พบว่าไม่สามารถนำหลักการตามศาสนาอิสลามมาเทียบเคียงกับกฎหมายไทยได้กำหนดโดยแน่นอนตายตัวได้ว่าเป็นสัญญาประเภทใด แต่ต้องทำการพิจารณาจากลักษณะของสัญญาที่ได้ทำระหว่างคู่สัญญาเป็นรายกรณีไป เนื่องจากยังไม่เคยมีการระดมทุนตราสารศุกูกในประเทศไทย รูปแบบของโครงสร้างตราสารศุกูกที่จะนำมาใช้นั้นจึงยังไม่ชัดเจน ผู้เขียนเห็นว่าควรมีการนำตราสารศุกูกอ้างอิงธุรกรรมการซื้อขายบวกราคาในสินค้าโภคภัณฑ์เข้ามาใช้ในประเทศไทย และควรมีการจัดตั้งตลาดซื้อขายสินค้ามุราบาหะฮ์ขึ้นเป็นแผนกหนึ่งในตลาดซื้อขายสินค้าเกษตรล่วงหน้าแห่งประเทศไทยเพื่อทำหน้าที่อำนวยความสะดวกในการระดมทุนผ่านตราสารศุกูก นอกจากนั้นกรณีที่อาจมีการกังวลหรือสงสัยว่าธุรกรรมอ้างอิงที่ใช้การออกตราสารศุกูกมีลักษณะคล้ายกับการเป็นนิติกรรมอำพรางการกู้ยืมเงินเป็นประเด็นปัญหาสำคัญในการระดมทุนในตลาดทุนอิสลาม เนื่องด้วยจากลักษณะธรรมชาติของการระดมทุนในตราสารศุกูกก่อให้เกิดสภาพที่คล้ายคลึงกับนิติกรรมอำพรางอย่างไม่อาจหลีกเลี่ยงได้ ดังนั้น ควรมีการแก้ไขปัญหาโดยการตรากฎหมายเพื่อให้สถานะของนิติสัมพันธ์ที่เกิดขึ้นระหว่างผู้ระดมทุนและทรัสตีในการระดมทุนภายในตราสารศุกูกให้ถือว่ามีผลใช้บังคับตรงตามที่ได้กระทำ
DOI: 10.14457/cu.the.2011.1011
title: ปัญหาความรับผิดในความเสียหายที่เกิดจากป้าย

description: ปัจจุบันมีป้ายจำนวนมากในกรุงเทพมหานครฯ และป้ายที่ใช้มีหลายรูปแบบและประเภท เมื่อ มี ความเสียหายแก่บุคคลอื่นทางชีวิต ร่างกาย อนามัย ทรัพย์สิน และชื่อเสียงที่มาจากป้าย ผู้ที่ได้รับความเสียหาย จะเรียกร้องให้ผู้ใดรับผิดชดใช้ค่าเสียหายแก่ตน เพราะอาจมีผู้ที่มีส่วนเกี่ยวข้องกับป้ายหลายคน และจะ เรียกร้องให้รับผิดตามกฎหมายใด จะมีกฎหมายเฉพาะที่เกี่ยวข้องกับป้ายนำมาปรับใช้กับข้อเท็จจริงได้หรือไม่ หากไม่มีกฎหมายเฉพาะ จะต้องนำประมวลกฎหมายแพ่งและพาณิชย์ ลักษณะละเมิด มาปรับใช้เพื่อหาบุคคลที่จะต้องรับผิด ตามประมวลกฎหมายแพ่งและพาณิชย์ ลักษณะละเมิด มีบทบัญญัติที่อาจนำปรับใช้กับปัญหาที่เกิดขึ้นอยู่ หลายมาตรา หลายรูปแบบต่างกัน บนฐานความรับผิดต่างกัน และข้อสันนิษฐานของกฎหมายต่างกัน ขึ้นอยู่กับข้อเท็จจริงเป็นกรณีไป และอาจมีบางกรณีที่ไม่อาจนำข้อเท็จจริงปรับใช้กับบทบัญญัติของ กฎหมายมาตราใดได้เลย ทั้งนี้ ผู้เขียนได้ทำการศึกษากฎหมายเฉพาะที่เกี่ยวข้องกับป้ายต่างๆ แต่พบว่าเป็นการกำหนดวิธีการและมาตรการควบคุมเท่านั้น เมื่อเกิดความเสียหายจากป้าย ผู้เสียหายจะต้องนำประมวลกฎหมายแพ่งและพาณิชย์ ลักษณะละเมิด มาปรับใช้เพื่อหาผู้รับผิดชดใช้ค่าเสียหาย บางกรณีอาจใช้มาตรา 420 แต่ผู้เสียหายต้องพิสูจน์ว่ามีการกระทำโดยจงใจหรือประมาทเลินเล่อ ในบางกรณีอาจใช้ มาตรา 434 หรือมาตรา 436 หรือมาตรา 437 ที่เป็นข้อสันนิษฐานของกฎหมาย หรือในบางกรณีอาจใช้มาตรา 425 หากมีกรณีนายจ้าง-ลูกจ้าง หรือมาตรา 428 ในกรณีผู้ว่าจ้างทำของ ผู้รับจ้างทำของ จากการศึกษากฎหมายของประเทศอังกฤษ ตามกฎหมายเฉพาะพบว่ามีระบบบริหารจัดการเรื่องป้ายดี มีประสิทธิภาพ มีมาตรการการควบคุมดูแลเป็นอย่างดี แต่จากการศึกษาไม่พบข้อมูลเกี่ยวกับข้อพิพาทที่เกิดจากป้าย จึงไม่อาจเปรียบเทียบประเด็นความผิดกับกฎหมายไทย การศึกษากฎหมายอังกฤษจึงเป็นเพียงตัวอย่างเท่านั้น จากผลการศึกษา พบว่าสามารถพิสูจน์ได้ตามสมมติฐานของการศึกษาวิจัย ที่ประมวลกฎหมายแพ่งและพาณิชย์ ไม่อาจนำมาปรับกับความเสียหายที่เกิดจากป้ายได้ทุกประเภท บางปัญหาผู้เสียหายเลือกใช้กฎหมายได้หลายมาตรา บางปัญหาไม่สามารถปรับใช้กับกฎหมายมาตราใดได้ ผู้เขียนจึงเสนอว่า ควรออกกฎหมายของกรุงเทพมหานครเพื่อควบคุมป้าย และควรให้นำป้ายออกไปจากเขตเมืองทั้งหมด หรือให้ได้มากที่สุด อันเป็นการแก้ปัญหาที่ต้นเหตุ ส่วนการแก้ไขประมวลกฎหมายแพ่งและพาณิชย์โดยเพิ่มมาตราเกี่ยวกับความรับผิดที่เกี่ยวกับป้าย โดยเพิ่มเป็นข้อสันนิษฐานกฎหมาย เป็นสิ่งที่ทำได้ยาก และอาจไม่มีความจำเป็นถึงเพียงนั้น หากข้อเสนอแนะประการแรกสามารถทำได้แล้ว อย่างไรก็ตามอาจมีมาตรการเสริม โดยให้ภาครัฐสนับสนุนให้ภาคเอกชนทำประกันภัย สร้างจิตสำนึกให้มีการทำป้ายอย่างปลอดภัย และมีจิตสำนึกในการปฏิบัติตามกฎหมาย